Константин Величков
XLVIII. Минаха вече дните топли…

chitanka.info

Минаха вече дните топли. В небесата

захващат тъжни облаци да се вестят,

напуснаха си лястовиците гнездата,

на юг към жилищата зимни се стремят.

Кат тях за милата, далечната родина

случайните другари готвят се на път;

изгнаникът остава само на чужбина

и сълзи горки от очите му текат.

Кой знае, един ден ще се затъжи

и ще се върне скитникът бездомен,

но всуе в родний край ще пита може би

за тез, кои са го любили тамо… Скромен,

печален между живите ще се яви

като изтъркан някой и забравен спомен.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.